CELEX: 52020PC0267
Language: el
Date: 2020-06-26
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε βάσει της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, όσον αφορά την έγκριση των τροποποιήσεων των πρωτοκόλλων 1 και 4 της συμφωνίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 26.6.2020
            COM(2020) 267 final
            2020/0129(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε βάσει της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, όσον αφορά την έγκριση των τροποποιήσεων των πρωτοκόλλων 1 και 4 της συμφωνίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά απόφαση για τον καθορισμό της θέσης που πρέπει να ληφθεί εξ ονόματος της Ένωσης στο πλαίσιο της μεικτής επιτροπής, που συστάθηκε βάσει της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, για την έκδοση απόφασης της μεικτής επιτροπής σχετικά με την τροποποίηση των πρωτοκόλλων 1 και 4 της συμφωνίας. 
            
            
               2.Πλαίσιο της πρότασης
            
            
               2.1.Η συμφωνία
            
            
               Η συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου (στο εξής: η συμφωνία) συνήφθη από την Ευρωπαϊκή Κοινότητα με την απόφαση 97/126/ΕΚ του Συμβουλίου
                  1
               . Η συμφωνία έχει ως στόχο να προαγάγει, μέσω της επέκτασης των αμοιβαίων εμπορικών συναλλαγών, την αρμονική ανάπτυξη των οικονομικών σχέσεων μεταξύ της Κοινότητας και των Φερόων Νήσων, να εξασφαλίσει συνθήκες ισότητας των όρων ανταγωνισμού στις συναλλαγές μεταξύ των μερών και να συμβάλλει στην εξάλειψη των εμποδίων κατά τις συναλλαγές. Η συμφωνία τέθηκε σε ισχύ την 1η Ιανουαρίου 1997.
            
            
               2.2.Η μεικτή επιτροπή
            
            
               Η μεικτή επιτροπή, που συστάθηκε βάσει του άρθρου 31 παράγραφος 1 της συμφωνίας, είναι αρμόδια για τη διαχείριση της συμφωνίας και εξασφαλίζει την ομαλή εφαρμογή της. Το άρθρο 34 παράγραφος 1 της συμφωνίας εξουσιοδοτεί τη μεικτή επιτροπή να τροποποιεί τις διατάξεις των πρωτοκόλλων της συμφωνίας. 
            
            
               2.3.Η προβλεπόμενη πράξη της μεικτής επιτροπής
            
            
               Το άρθρο 36 της συμφωνίας προβλέπει ότι, κατόπιν αιτήματος των Φερόων Νήσων, η Ένωση θα εξετάσει τη βελτίωση των δυνατοτήτων πρόσβασης για συγκεκριμένα προϊόντα και την επέκταση των δασμολογικών παραχωρήσεων που παρέχει σε προϊόντα αλιείας των Φερόων Νήσων.
            
            
               Σύμφωνα με τα αποτελέσματα των διαπραγματεύσεων μεταξύ της Ευρωπαϊκής Επιτροπής και των Φερόων Νήσων, όπως συμφωνήθηκε κατά τη 18η συνεδρίαση της μεικτής επιτροπής που πραγματοποιήθηκε στη Norðragøta των Φερόων Νήσων, στις 9 Οκτωβρίου 2019, η μεικτή επιτροπή πρόκειται να εκδώσει απόφαση σχετικά με τις τροποποιήσεις των πρωτοκόλλων 1 και 4 της συμφωνίας. 
            
            
               3.Θέση που πρέπει να ληφθεί εξ ονόματος της Ένωσης
            
            
               Οι προτεινόμενες τροποποιήσεις έχουν ως στόχο την αύξηση της πρόσβασης στην αγορά και για τα δύο μέρη, όπως συμφωνήθηκε στις 9 Οκτωβρίου 2019 κατά τη 18η συνεδρίαση της μεικτής επιτροπής. Υπάρχουν τρεις ουσιώδεις τροποποιήσεις:
            
            
               –Πρωτόκολλο 1: Οι κατεψυγμένες και διατηρημένες σαρδελόρεγγες (κωδικοί ΣΟ 0303 53 90 και 1604 13 90) προστίθενται στον κατάλογο των προϊόντων του πίνακα Ι του παραρτήματος του πρωτοκόλλου 1 της συμφωνίας, όπου αναφέρονται οι προτιμησιακοί τελωνειακοί δασμοί και οι λοιποί όροι που εφαρμόζονται στην εισαγωγή προϊόντων καταγωγής και προέλευσης Φερόων Νήσων στην Κοινότητα. Η Ένωση θα εφαρμόσει μηδενικούς εισαγωγικούς δασμούς στα εν λόγω προϊόντα καταγωγής Φερόων Νήσων. Οι Φερόες Νήσοι υπέβαλαν το εν λόγω αίτημα στην Ένωση σύμφωνα με το άρθρο 36 της συμφωνίας και τα μέρη συμφώνησαν να τροποποιήσουν το πρωτόκολλο 1.
            
            
               –Πρωτόκολλο 4: Η υποσημείωση 1 και η παράγραφος 2 του άρθρου 1 του πρωτοκόλλου 4 της συμφωνίας απαλείφονται. Η υποσημείωση 1 περιέχει περιορισμό σχετικά με την πρόσθετη γλουτένη σε ιχθυοτροφές που εξάγονται από τις Φερόες Νήσους στην Ένωση, που ισχύει για τους κωδικούς ΣΟ ex 2309 90 10, ex 2309 90 31 και ex 2309 90 41. Η παράγραφος 2 αναφέρεται στις απαιτήσεις πιστοποίησης και ελέγχου όσον αφορά τη δασμολογική ποσόστωση που ανοίχθηκε για ιχθυοτροφές που υπάγονται στους κωδικούς ΣΟ ex 2309 90 10, ex 2309 90 31 και ex 2309 90 41. Οι Φερόες Νήσοι αρχικά υπέβαλαν το αίτημα απαλοιφής κατά τη συνεδρίαση της μεικτής επιτροπής τον Νοέμβριο του 2017, με το επιχείρημα ότι η σύνθεση των ιχθυοτροφών για τον τομέα της υδατοκαλλιέργειας είχε αναπτυχθεί σε μεγάλο βαθμό, καθιστώντας τη γλουτένη πιο σημαντικό συστατικό. 
            
            
               –Πρωτόκολλο 4: Προστίθεται νέο άρθρο για τον καθορισμό δασμολογικών ποσοστώσεων στα προϊόντα κρέατος που εξάγονται από την Ένωση στις Φερόες Νήσους. Στο πλαίσιο των προαναφερόμενων διαπραγματεύσεων, η Ένωση ζήτησε αύξηση της πρόσβασης στην αγορά για τις εξαγωγές πρόβειου κρέατος της Ένωσης στις Φερόες Νήσους. Τα μέρη συμφώνησαν να καθορίσουν δασμολογική ποσόστωση για μια σειρά πρόβειων προϊόντων (κωδικοί ΣΟ 0204, 0206 80 99, 0206 90 99, 0210 90 11, 0210 90 60, ex 0210 90 90). Η δασμολογική ποσόστωση, σύμφωνα με την οποία θα εφαρμοστεί μηδενικός εισαγωγικός δασμός, θα εισαχθεί σταδιακά: 40 τόνοι από την έκδοση της προβλεπόμενης πράξης (δηλ. το 2020) και 80 τόνοι μετά από τρία έτη (δηλ. το 2023).
            
            
               Η Επιτροπή ενημέρωσε τα κράτη μέλη για το αποτέλεσμα των εν λόγω διαπραγματεύσεων κατά τη συνεδρίαση της ομάδας «Ευρωπαϊκή Ζώνη Ελεύθερων Συναλλαγών (ΕΖΕΣ)» του Συμβουλίου, που πραγματοποιήθηκε στις 24 Οκτωβρίου 2019.
            
            
               4.Νομική βάση
            
            
               4.1.Διαδικαστική νομική βάση
            
         
         
            
               4.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων του Συμβουλίου για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  2
               .
            
            
               4.1.2.Εφαρμογή στην προκειμένη περίπτωση
            
            
               Η μεικτή επιτροπή είναι όργανο που συστάθηκε με τη συμφωνία. Η πράξη, την οποία καλείται να εκδώσει η μεικτή επιτροπή, συνιστά πράξη που παράγει έννομα αποτελέσματα. Η προβλεπόμενη πράξη θα τροποποιήσει τα πρωτόκολλα 1 και 4 της συμφωνίας σύμφωνα με το άρθρο 34 παράγραφος 1 της συμφωνίας και οι εν λόγω τροποποιήσεις θα έχουν δεσμευτική ισχύ για τα μέρη. Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Επομένως, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης σε σχέση με την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.
            
            
               4.2.2.Εφαρμογή στην προκειμένη περίπτωση
            
            
               Ο στόχος και το περιεχόμενο της προβλεπόμενης πράξης αφορούν την κοινή εμπορική πολιτική. Επομένως, η ουσιαστική νομική βάση της προτεινόμενης απόφασης είναι το άρθρο 207 της ΣΛΕΕ.
            
            
               4.3.Συμπέρασμα
            
            
               Η νομική βάση της προτεινόμενης απόφασης είναι το άρθρο 207 παράγραφος 4 πρώτο εδάφιο της ΣΛΕΕ, σε συνδυασμό με το άρθρο 218 παράγραφος 9.
            
            
               5.Δημοσίευση της προβλεπόμενης πράξης
            
            
               Επειδή η πράξη της μεικτής επιτροπής θα τροποποιήσει τα πρωτόκολλα 1 και 4 της συμφωνίας, είναι σκόπιμο να δημοσιευτεί στην Επίσημη Εφημερίδα της Ευρωπαϊκής Ένωσης μετά την έκδοσή της.
            
            
               2020/0129 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε βάσει της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, όσον αφορά την έγκριση των τροποποιήσεων των πρωτοκόλλων 1 και 4 της συμφωνίας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
         
         
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου (στο εξής: η συμφωνία), συνήφθη από την Ευρωπαϊκή Κοινότητα με την απόφαση 97/126/ΕΚ του Συμβουλίου
                  3
                και τέθηκε σε ισχύ την 1η Ιανουαρίου 1997. 
            
            
               (2)Σύμφωνα με το άρθρο 34 της συμφωνίας, η μεικτή επιτροπή μπορεί να τροποποιεί τις διατάξεις των πρωτοκόλλων της συμφωνίας. 
            
            
               (3)Κατόπιν διαπραγματεύσεων, η τοπική κυβέρνηση των Φερόων Νήσων και η Ένωση συμφώνησαν να τροποποιήσουν ορισμένες διατάξεις των πρωτοκόλλων 1 και 4 της συμφωνίας. Οι εν λόγω τροποποιήσεις έχουν ως στόχο τη διεύρυνση του πεδίου πρόσβασης στην αγορά και για τα δύο μέρη σε επιλεγμένα προϊόντα.
            
            
               (4)Η μεικτή επιτροπή πρόκειται να εγκρίνει απόφαση σχετικά με τις τροποποιήσεις των πρωτοκόλλων 1 και 4 της συμφωνίας. 
            
            
               (5)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της μεικτής επιτροπής, επειδή η απόφαση για την τροποποίηση των πρωτοκόλλων 1 και 4 της συμφωνίας θα είναι δεσμευτική για την Ένωση,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στο πλαίσιο της μεικτής επιτροπής σχετικά με τις τροποποιήσεις των πρωτοκόλλων 1 και 4 της συμφωνίας βασίζεται στο σχέδιο απόφασης της μεικτής επιτροπής που επισυνάπτεται στην παρούσα απόφαση.
            
            
               Άρθρο 2
            
            
               Η απόφαση της μεικτής επιτροπής δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               Άρθρο 3
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Απόφαση 97/126/ΕΚ του Συμβουλίου, της 6ης Δεκεμβρίου 1996, σχετικά με τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε αφετέρου (ΕΕ L 53 της 22.2.1997, σ. 1).
               
               
                  
                     (2)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.
               
               
                  
                     (3)
                  
                        Απόφαση 97/126/ΕΚ του Συμβουλίου, της 6ης Δεκεμβρίου 1996, σχετικά με τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε αφετέρου (ΕΕ L 53 της 22.2.1997, σ. 1).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 26.6.2020
            COM(2020) 267 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε βάσει της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, όσον αφορά την έγκριση των τροποποιήσεων των πρωτοκόλλων 1 και 4 της συμφωνίας
            
               
         
         
            
               ΣΧΕΔΙΟ
            
            
               ΑΠΟΦΑΣΗΣ αριθ. .../... ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ/ΦΕΡΟΩΝ ΝΗΣΩΝ
            
            
               της … 2020
            
            
               για την τροποποίηση των πρωτοκόλλων 1 και 4 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου
            
            
               Η ΜΕΙΚΤΗ ΕΠΙΤΡΟΠΗ, 
            
            
               Έχοντας υπόψη τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου
                  1
               , και ιδίως το άρθρο 34 παράγραφος 1,
            
            
               Εκτιμώντας τα ακόλουθα:
            
            
               (1)Το πρωτόκολλο 1 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου (στο εξής: η συμφωνία), αφορά το δασμολογικό καθεστώς και τις ρυθμίσεις που ισχύουν για ορισμένα ψάρια και προϊόντα αλιείας που τίθενται σε ελεύθερη κυκλοφορία εντός της Ευρωπαϊκής Ένωσης ή εισάγονται στις Φερόες Νήσους. Στο παράρτημα του πρωτοκόλλου 1 αναφέρονται οι προτιμησιακοί τελωνειακοί δασμοί και οι λοιποί όροι που εφαρμόζονται στις εισαγωγές προϊόντων καταγωγής και προέλευσης Φερόων Νήσων στην Ευρωπαϊκή Ένωση.
            
            
               (2)Οι Φερόες Νήσοι έχουν υποβάλει αίτημα βάσει του άρθρου 36 της συμφωνίας να προστεθούν οι κωδικοί ΣΟ 0303 53 90 και 1604 13 90 στο παράρτημα του πρωτοκόλλου 1 της συμφωνίας. Η Ευρωπαϊκή Ένωση θεωρεί, μετά την εξέταση της σχετικής αγοράς, ότι τα εν λόγω προϊόντα μπορούν να εισάγονται ατελώς στην Ευρωπαϊκή Ένωση χωρίς ποσοτικούς περιορισμούς. 
            
            
               (3)Το πρωτόκολλο 4 της συμφωνίας αφορά τις ειδικές διατάξεις που εφαρμόζονται στις εισαγωγές ορισμένων γεωργικών προϊόντων, εκτός εκείνων που παρατίθενται στο πρωτόκολλο 1.
            
            
               (4)Σύμφωνα με το άρθρο 1 του πρωτοκόλλου 4 της συμφωνίας, η Ευρωπαϊκή Ένωση χορήγησε αρχικά δασμολογικές παραχωρήσεις για ορισμένες ιχθυοτροφές των Φερόων Νήσων, στο πλαίσιο ετήσιας ποσόστωσης δασμολογικής ατέλειας 5 000 τόνων. Η εν λόγω ποσόστωση δασμολογικής ατέλειας τροποποιήθηκε με την απόφαση αριθ. 2/98 της μεικτής επιτροπής ΕΚ/Δανίας-Φερόων Νήσων
                  2
               , η οποία την αύξησε σε 10 000 τόνους από την 1 Ιανουαρίου 2000 και με την απόφαση αριθ. 1/2007 της μεικτής επιτροπής ΕΚ/Δανίας-Φερόων Νήσων
                  3
               , η οποία την αύξησε σε 20 000 τόνους και προέβλεπε ότι οι ιχθυοτροφές που διέπονται από το προτιμησιακό καθεστώς εισαγωγών δεν μπορούν να περιέχουν πρόσθετη γλουτένη.
            
            
               (5)Οι Φερόες Νήσοι ζήτησαν να τροποποιηθεί το πρωτόκολλο 4 της συμφωνίας καταργώντας τους περιορισμούς σχετικά με την πρόσθετη γλουτένη που περιέχεται στις ιχθυοτροφές οι οποίες διέπονται από προτιμησιακό καθεστώς, διότι η γλουτένη αποτελεί πλέον βασική πρώτη ύλη στη σύνθεση ιχθυοτροφών. 
            
            
               (6)Στο άρθρο 2 του πρωτοκόλλου 4 της συμφωνίας παρατίθενται τα εμπορεύματα καταγωγής Ευρωπαϊκής Ένωσης, που υπάγονται στα κεφάλαια 1 έως 24 του εναρμονισμένου συστήματος, για τα οποία οι Φερόες Νήσοι δεν παρέχουν ατέλεια κατά την εισαγωγή στις Φερόες Νήσους. 
            
            
               (7)Η Ευρωπαϊκή Ένωση ζήτησε να ανοιχθεί ποσόστωση δασμολογικής ατέλειας για τους κωδικούς ΣΟ 0204, 0206 80 99, 0206 90 99, 0210 90 11, 0210 90 60, ex 0210 90 90, που παρατίθενται στο άρθρο 2 του πρωτοκόλλου 4. Οι Φερόες Νήσοι θεωρούν ότι θα μπορούσε να χορηγηθεί ποσόστωση δασμολογικής ατέλειας 80 τόνων για τις εξαγωγές των εν λόγω προϊόντων από την Ευρωπαϊκή Ένωση, αφού υποβληθούν σε τριετή μεταβατική περίοδο με ποσόστωση δασμολογικής ατέλειας 40 τόνων.
            
            
               (8)Επομένως, τα πρωτόκολλα 1 και 4 θα πρέπει να τροποποιηθούν αναλόγως, 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Ο πίνακας I του παραρτήματος του πρωτοκόλλου 1 της συμφωνίας τροποποιείται ως εξής: 
            
            
               (1)Μεταξύ του κωδικού ΣΟ 0303 50 98 και του κωδικού ΣΟ 0303 60 11 παρεμβάλλεται η ακόλουθη σειρά: 
            
         
         
            
                     
                        «0303 53 90
                     
                  
                  
                     
                        – – – Σαρδελόρεγγες (Sprattus sprattus) 
                     
                  
                  
                     
                        0»
                     
                  
                  
                     
                  
               
            
               (2)Μεταξύ του κωδικού ΣΟ 1604 12 99 και του κωδικού ΣΟ 1604 19 παρεμβάλλεται η ακόλουθη σειρά:
            
            
                     
                        «1604 13
                     
                     
                     
                        1604 13 90
                     
                  
                  
                     
                        – – Σαρδέλες, φρίσσες και σαρδελόρεγγες
                     
                     
                        – – – Σαρδέλες:
                     
                     
                        — — – Άλλα
                     
                  
                  
                     
                     
                     
                        0»
                     
                  
                  
                     
                  
               
               Άρθρο 2
            
            
               Το πρωτόκολλο 4 της συμφωνίας τροποποιείται ως εξής: 
            
            
               (1)Το άρθρο 1 αντικαθίσταται από το ακόλουθο κείμενο: 
            
            
               «Άρθρο 1
            
            
               Η Ευρωπαϊκή Ένωση παρέχει στα προϊόντα καταγωγής και προέλευσης Φερόων Νήσων τις ακόλουθες δασμολογικές ποσοστώσεις:
            
            
                     
                        Κωδικός ΣΟ
                     
                  
                  
                     
                        Περιγραφή
                     
                  
                  
                     
                        Συντελεστής δασμού
                     
                  
                  
                     
                        Δασμολογική ποσόστωση (ΔΠ) σε τόνους
                     
                  
               
                     
                        0204
                     
                     
                        0206 80 99
                     
                     
                        0206 90 99
                     
                     
                        0210 90 11
                     
                     
                     
                        0210 90 19
                     
                     
                     
                        0210 90 60
                     
                     
                     
                        ex 1601
                     
                     
                     
                     
                     
                        ex 1602
                     
                  
                  
                     
                        Κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα
                     
                     
                        Βρώσιμα παραπροϊόντα σφαγίων προβατοειδών και αιγοειδών, νωπά ή διατηρημένα με απλή ψύξη
                     
                     
                        Βρώσιμα παραπροϊόντα σφαγίων προβατοειδών και αιγοειδών, κατεψυγμένα
                     
                     
                        Κρέατα προβατοειδών ή αιγοειδών, αλατισμένα ή σε άρμη, αποξεραμένα ή καπνιστά, με κόκαλα
                     
                     
                        Κρέατα προβατοειδών ή αιγοειδών, αλατισμένα ή σε άρμη, αποξεραμένα ή καπνιστά, χωρίς κόκαλα
                     
                     
                        Βρώσιμα παραπροϊόντα σφαγίων προβατοειδών ή αιγοειδών, αλατισμένα ή σε άρμη, αποξεραμένα ή καπνιστά
                     
                     
                        Λουκάνικα, σαλάμια και παρόμοια προϊόντα από κρέας, παραπροϊόντα σφαγίων ή αίμα· παρασκευάσματα διατροφής με βάση τα προϊόντα αυτά:
                     
                     
                        — Προβατοειδών και αιγοειδών
                     
                     
                     
                        Άλλα παρασκευάσματα ή κονσέρβες κρεάτων, παραπροϊόντων σφαγίων ή αίματος:
                     
                     
                        — Προβατοειδών και αιγοειδών
                     
                  
                  
                     
                        0
                     
                     
                     
                        0
                     
                     
                        0
                     
                     
                        0
                     
                     
                     
                        0
                     
                     
                     
                        0
                     
                     
                     
                     
                     
                        0
                     
                  
                  
                     
                         
                     
                     
                     
                     
                     
                     
                     
                     
                     
                        20 
                     
                  
               
                     
                        ex 2309 90 10 
                     
                     
                        ex 2309 90 31
                     
                     
                        ex 2309 90 41
                     
                  
                  
                     
                        Ιχθυοτροφές
                     
                  
                  
                     
                        0
                     
                  
                  
                     
                        20 000
                     
                  
               
               »
            
            
               (2)προστίθεται το ακόλουθο άρθρο 3: 
            
            
               «Άρθρο 3
            
            
               Οι Φερόες Νήσοι ανοίγουν τις ακόλουθες δασμολογικές ποσοστώσεις για προϊόντα καταγωγής και προέλευσης Ευρωπαϊκής Ένωσης:
            
            
                     
                        Κωδικός ΣΟ
                     
                  
                  
                     
                        Περιγραφή
                     
                  
                  
                     
                        Συντελεστής δασμού
                     
                  
                  
                     
                        Δασμολογική ποσόστωση (ΔΠ) σε τόνους
                     
                  
               
                     
                        0204
                     
                     
                        0206 80 99
                     
                     
                        0206 90 99
                     
                     
                        0210 90 11
                     
                     
                     
                        0210 90 60
                     
                     
                     
                        ex 0210 90 90
                     
                  
                  
                     
                        Κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα
                     
                     
                        Βρώσιμα παραπροϊόντα σφαγίων προβατοειδών και αιγοειδών, νωπά ή διατηρημένα με απλή ψύξη
                     
                     
                        Βρώσιμα παραπροϊόντα σφαγίων προβατοειδών και αιγοειδών, κατεψυγμένα
                     
                     
                        Κρέατα προβατοειδών ή αιγοειδών, αλατισμένα ή σε άρμη, αποξεραμένα ή καπνιστά, με κόκαλα
                     
                     
                        Βρώσιμα παραπροϊόντα σφαγίων προβατοειδών ή αιγοειδών, αλατισμένα ή σε άρμη, αποξεραμένα ή καπνιστά
                     
                     
                        Βρώσιμα αλεύρια και σκόνες, από κρέατα και παραπροϊόντα σφαγίων, προβατοειδών και αιγοειδών
                     
                  
                  
                     
                        0
                     
                     
                        0
                     
                     
                        0
                     
                     
                        0
                     
                     
                     
                        0
                     
                     
                     
                        0
                     
                  
                  
                     
                         
                     
                  
                  
                     
                     
                        40 το 2020, 2021 και 2022·
                     
                     
                        80 από το έτος 2023
                     
                  
               
               »
            
            
               (3)Το παράρτημα I απαλείφεται.
            
            
               Άρθρο 3
            
            
               Η παρούσα απόφαση αρχίζει να ισχύει από την ημέρα της έκδοσής της.
            
            
               [Τόπος] 
            
         
         
            
                     
                  
                  
                     
                        Για τη μεικτή επιτροπή
                     
                     
                        Ο/Η Πρόεδρος
                     
                  
               
         
         
            
                  
                     (1)
                  
                        ΕΕ L 53 της 22.2.1997, σ. 2.
               
               
                  
                     (2)
                  
                        ΕΕ L 263 της 26.9.1998, σ. 37.
               
               
                  
                     (3)
                  
                        ΕΕ L 275 της 19.10.2007, σ. 32.